# RA2 LA COMUNICACIÓ ORAL

## PRESENTACIÓ

Heu de fer una presentació oral davant la classe. S’ha de parlar durant tres minuts mínim sobre un producte de la vostra empresa que heu de vendre al vostre públic objectiu (no esteu venent el producte a la vostra classe sinó a un públic determinat, algú que està interessat en el producte).

Contingut de la presentació:

* **Presentació**: el nom i càrrec a l’empresa, nom de l’empresa i dades de contacte.
* **Producte que presentes, nom comercial del producte.**
* **Problema**: explica quin és el problema que poden tenir els clients (amb una pregunta retòrica, una anècdota, alguna experiència...)
* **Solució** que pot aportar el producte que vens a presentar.
* **Model de vendes**: explicar exactament què vens i quin valor aportes.
* **Demostració**: si és possible fer una demostració del producte davant els clients.
* **Anàlisis competitiu**: Què ofereix la competència i què ofereixes tu. No cal dir noms de la competència.
* **Clients satisfets** i com fidelitzem els clients.
* **Incitació a la compra**: Preu del producte, oferta preferent als clients que han assistit (descompte, obsequi, promoció...)
* **Altres serveis**: transport del producte, personalització, servei al client
* **Comiat i agraïment**: agrair l’assistència, buscar un eslògan final d’impacte... Repeteix el nom de l’empresa i la pàgina web.

Material de suport:

* Fitxes: mida quartilla, tantes com vulgueu, escrites per una sola cara, numerades, lletra gran i poc contingut en cadascuna.
* Una imatge al projector on podreu posar el logo i nom de la vostra empresa, les vostres dades de contacte, imatge del producte...
* El producte que presenteu.

En cas que no arribeu a parlar els tres minuts (cosa que us farà baixar la nota) haureu de continuar la presentació fent preguntes a l’auditori.

Les presentacions seran gravades en vídeo per després analitzar-les a classe.

Vídeos i informació de suport

* <http://es.slideshare.net/triera/com-parlar-b-en-pblic>
* <http://www.educaixa.com/ca/-/domina-tus-miedos>
* <https://www.educaixa.com/ca/-/como-presentar-tu-proyecto-en-publico>